Les expertes socials destaquen el potencial de la universitat per a educar, investigar i posar en marxa iniciatives alineades amb l’Agenda 2030



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/7/1q/jornada-catedra-cooperacio/&url=/com/noticies/2022/7/1q/jornada-catedra-cooperacio/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/7/1q/jornada-catedra-cooperacio/&url=/com/noticies/2022/7/1q/jornada-catedra-cooperacio/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/7/1q/jornada-catedra-cooperacio/&url=/com/noticies/2022/7/1q/jornada-catedra-cooperacio/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/7/1q/jornada-catedra-cooperacio/&url=/com/noticies/2022/7/1q/jornada-catedra-cooperacio/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Les expertes socials destaquen el potencial de la universitat per a educar, investigar i posar en marxa iniciatives alineades amb l’Agenda 2030

04/07/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ jornada-catedra-cooperacio Investigacio_Universitaria_22DLL01](/com/noticies/2022/7/1q/jornada-catedra-cooperacio/Investigacio_Universitaria_22DLL01.jpg)](#)

Les expertes que han participat en la jornada «La investigació universitària i l’Agenda 2030 com a motors d’aliances», organitzada per la Càtedra de Cooperació i Desenvolupament Sostenible en el marc del conveni de col·laboració amb la Conselleria de Participació, Transparència, Cooperació i Qualitat Democràtica de la Generalitat Valenciana, han destacat la necessitat de crear espais comuns entre els agents (ONG, federacions, associacions, etc.) i les universitats per a fomentar la investigació, el coneixement i el debat per a dur endavant els objectius de l’Agenda 2030 gràcies al «seu gran potencial» en aquests camps.

Durant la inauguració,  la vicerectora de Responsabilitat Social, Polítiques Inclusives i Igualtat, Elsa González Esteban, ha destacat la importància «tan necessària» de la investigació coordinada amb agents externs, en pro de la sostenibilitat, i la directora de l’Escola de Doctorat, Mercè Correa Sanz, ha remarcat el compromís de l'Escola amb la inclusió de la sostenibilitat en la formació per a la investigació.

Durant aquesta jornada s’ha abordat la interrelació existent entre la investigació universitària, l'Agenda 2030 i la consecució dels Objectius de Desenvolupament Sostenible (ODS) en el marc de les aliances. La jornada ha estat conduïda per Ana Alcaraz, experta en Agenda 2030 i responsabilitat social, qui ha oferit una xarrada sobre el tema i ha moderat a continuació una taula redona sobre l’«Aproximació a la investigació universitària per a la sostenibilitat des dels sectors socials».

La taula redona ha comptat amb la participació d’Encarna Durán Costell, membre de la Directiva de la Coordinadora Valenciana d'ONGD; M. Pilar Rueda Requena, presidenta de l'Associació Valenciana per al Foment de l’Economia del Bé Común, i Mónica Carreguí de la Federació Valenciana d’Empreses Cooperatives de Treball Associat FEVECTA, les quals han compartit les seues experiències, necessitats i expectatives sobre la investigació universitària.

Encarna Durán ha destacat la necessitat de crear aliances per a compartir espais comuns entre ONG de cooperació internacional i universitats que fomenten debat, coneixement i investigació per a transformar el món cap a un desenvolupament sostenible.

A continuació, M. Pilar Rueda ha assenyalat que el model de l'economia del bé comú inclou en la seua matriu tots els ODS, els quals es poden mesurar, quantificar, comparar i avaluar en relació amb els valors de dignitat humana, solidaritat, justícia social i participació democràtica, i incloent també les aliances entre tots els actors i agents que  hi intervenen.

Per la seua part, Mónica Carreguí ha destacat, d’una banda, el paper de les cooperatives com a exemples de model ètic i sostenible, i d'altra banda, el gran potencial de la universitat per a educar, investigar i posar en marxa noves iniciatives en un moment en què els grans reptes que té al davant són al mateix temps grans oportunitats.

En finalitzar la taula redona, les persones assistents han visitat l’exposició dels treballs d’investigació que s’han presentat a la jornada en la modalitat de pòsters i han pogut comentar les línies de treball i els punts en comú de les investigacions exposades, conèixer altres participants i parlar de la temàtica de la jornada.

Per a acabar, s’ha obert una ronda de ponències per part d'investigadors i investigadores que han triat aquesta modalitat de participació per a explicar breument davant tota l'audiència els seus treballs i com aquests es troben alineats amb la consecució de l’Agenda 2030 i les seues metes.

[Fotografies](https://www.uji.es//com/fotonoticies/arxiu/2022/06/jornada-investigacio-universitaria/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00